КОМИ РЕСПУБЛИКАЛӦН ОЛАНПАС

**“Природнӧй да техногеннӧй  сяма виччысьтӧм лоӧмторъясысь**

**Коми Республикаса йӧзӧс да мутасъяс видзӧм йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося йирым тӧлысь 22 лунӧ

**1 статья.** Пыртны «Природнӧй да техногеннӧй сяма виччысьтӧм лоӧмторъясысь Коми Республикаса йӧзӧс да мутасъяс видзӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2000, 1 №, 1226 ст.; 2002, 9 №, 2065 ст.; 2006, 7 №, 4497 ст.; 2007, 7 №, 4913 ст.; 2010, 37 №, 848 ст.; 2011, 5 №, 90 ст.; 2012, 50 №, 1142 ст.; 2013, 18 №, 364 ст.; 37 №, 704 ст.; 2014, 9 №, 112 ст.; 13 №, 212 ст.; 2015, 7 №, 74 ст.) татшӧм вежсьӧмъяс:

1. 4 статьяын:

1) 1 юкӧн гижны тадзи:

“1. Виччысьтӧм лоӧмторъясысь ӧлӧдан да найӧс бырӧдан ӧтувъя канму системалӧн Коми республиканскӧй системаув (водзӧ – РСЧС-са Коми республиканскӧй системаув) лӧсьӧдсьӧ Коми Республикаса мутасын виччысьтӧм лоӧмторъясысь ӧлӧдӧм да найӧс бырӧдӧм могысь.”;

2) 2 юкӧнса 3 пункт “веськӧдлан органъяслӧн” кывъяс водзӧ содтыны “виччысьтӧм лоӧмторъясысь, кутшӧмъяс овлӧны Коми Республикаын, ӧлӧдан да найӧс бырӧдан ӧтувъя канму системалӧн” (водзӧ - веськӧдлан органъяс)”.

2. 6 статьяын:

1) 21 юкӧнса 2 пунктын “серти уджъяс” кывъяс киритны;

2) 3 юкӧнӧ содтыны татшӧм сюрӧса 129 пункт:

“129) Коми Республикаса олӧмӧ пӧртысь власьт органъяслысь, меставывса асвеськӧдланінлӧн органъяслысь, природнӧй да техногеннӧй сяма виччысьтӧм лоӧмторъясысь Коми Республикаса йӧзӧс да мутасъяс видзан да пӧжарысь видзчысянлун могмӧдан юкӧнса организацияяслысь уджсӧ сӧгласуйтӧм могысь комиссияяс лӧсьӧдӧм;”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысьлысь С.А.Гапликов

могъяс недыр олӧмӧ пӧртысь

Сыктывкар

2015 вося вӧльгым тӧлысь 2 лун

88-РЗ №

Макарова К.1823 пас